Esperiment ta' ħsibijiet bil- lingwa Maltija . Il- Ġimgħa , 18 ta' April 2008 Kien żmien differenti . Kien żmien ieħor . Dsatax – il sena ilu , l- logħba tal- ballun u dak kollu li ġġib magħha kienet annimal ieħor . Ma kienetx fuq it- televiżjoni l- ħin kollu . Ma kienx hemm personalitajiet jilgħaqu mal- madwar . Ma kienx hemm il- kuntratti tal- lum , b' żeri fuq wara aktar minn minn lira antika Taljana , jew taż- Żimbabwe bħalissa . Xalpa u biljett fil- but ta' wara kien iġorr stigma . Bħal meta f' cafè mimili pretensjonijiet , tordna t- te ' ġo tazza . Jidħku bik . Imma l- istigma ma twaqqfekx milli tħobb . Għax jekk fl- istigma hemm tistrieħ u taħrab , it- tebgħa ma timpurtakx . L- aktar , l- aktar tgħattiha b' xi ħaġa . U hekk kien għal ħamsa u għoxrin elf persuna , nhar is- Sibt , 15 ta' April , 1989 . Marru għas- semi - finali , lejn Sheffield , fl- istadju bl- isem ta' Hillsborough . Il- Kummissarju nkarigat kien ġdid , ċertu wieħed Peter Duckenfield . Bħal meta kowċ ibiddel il- goal keeper qabel penalty . Imma forsi meta t- tim l- ieħor ma tirrispettahx u ma jġorrx wisq piż , ma tiddarrasx . U l- ħamsa u għoxrin elf daħlu , wieħed wara l- ieħor fil- gaġġa . Anzi f' erba' gaġġeg , ta' wara l- lasta . Ħadid jaqsam il- biċċa ta' wara l- lasta f' erba' . Il- ġnub sparsi , u n- nofs jitgħaffġu . Ma kienx hemm min imexxi . Ejja ħa mmorru . Il- logħba ma ttardjatx . Ejja ħa neħilsu . Ix- xemx għal darba ħarġet , imma mhiex tintlaħaq . Mhiex tinħass . Jinħass biss pandemonju , u l- arja kiesħa tal- mewt . U l- gradi ta' quddiem jirreżistu . In- nifs jinżamm mhux bl- eċċitament imma bil- paniku . Awtoritajiet b' idejhom marbuta , imbeżża li jista' jisfrattalhom xi żiemel u jarmihom mal- art . Ma kellhomx x' jinkwetaw . L- art kienet tat- tajjar u kien hemm jgħatti . Għax gvern konservattiv jista' qatt jeħodha kontra min qiegħed jieħu ħsieb erba' delinkwenti ? U sitta u disgħin jaraw il- flokk aħmar għall- aħħar darba . Sitta u disgħin familja titfarrak darba għal dejjem . Waqt logħba noli , ħarbu il- bogħod iżżejjed , inbarmu u qatt ma rritornaw . U min jaf hux aħjar jew agħar . Imma l- logħba tilfuha darba għal dejjem , u l- logħba ma baqgħet qatt l- istess mingħajrhom . U l- qraba għadhom ifittxu t- traċċi ta' x' ġara sew , bl- insulti ta' kumpilazzjoni ta' erba' karti li ġġib l- isem tal- ħaġa li l- Gran Brittanja l- aktar nieqsa minnha jidwu ġo widnejhom . U l- inkjesta ta' Lord Taylor ġġib ftit serħan . Serħan ta' ftit minuti għax is- saqqu għadu iebes u ma jiflaħx raqda sħiħa . U sadanittant l- istadji nbidlu , u minn gaġġeġ għandna il- miftuħ . U sit biex tpoġġi fuqu . U nies li ma jafux x' ġara eżatt dakinhar paxxuti fuq is- sit meta kieku mingħajr dak is- sit qatt ma resqu ' l hemm . U mal- anniversarju kellna qassis jixgħel sitta u disgħin xemgħa . U l- għada żewġ Amerikani komplew jillitikaw ta' min għandu jibqa' fil- bord u min le . It- Tnejn , 7 ta' April 2008 Saqajja m' għadhomx jieħduni waħedhom . Saru jeħlu . Saru jitgħawwġu flok jiġġebdu . Imma x' sejjer nagħmel ? Imma fl- isfond m' hemm l- ebda riff ta' kitarra li ġġagħlek tiċċaqlaq . Hemm biss silenzju perfett għax il- moħħ mhux bħall- istonku , ma jgergirx li jinstema' . L- affarijiet inbidlu . Il- mistoqsijiet żdiedu . Għax hekk . M' hemmx spjegazzjoni . Għatx ta' ftit xhur qtajtu f' darba u għoddu faqagħni . U bħalissa qiegħed jogħġobni l- kwiet u m' għandix aptit niċċaqlaq minn fejn qiegħed . Imma qisha d- deċiżjoni kienet ġa saret qabel , u bħalissa qiegħed biss niġġustifikaha . Kont ġieli mmur biex niġġustifika ftit lili nnifsi , jew għax nibża' li se nħoss il- mankanza tagħha mal- ġimgħa . Għax iċ- ċans darba jiġi f' ġimgħa . Jew ngħid li mmur hemm biex nieħu xi ħaġa oħra minflok . Bħal meta tmur il- baħar u flok tgħum , tmur biex tħares lejn l- erba' siġriet li hemm mal- ġenb , minflok tmur fi ġnien sħiħ għalhekk . Jew bħal meta tixtri mobajl biex iżżomm erba' indirizzi u numri flok biex iċċempel bih . Imma dak iż- żmien dik l- iskuża kienet tgħodd . U strieħajt biha , u għalhekk kollox għadda b' wiċċ il- ġid . U bħall- mobajl , kien hemm min jarak bih imdendel ma qaddek , u qtajt nofs il- problema avvolja bla kard . Imma kultant m' hemm xejn ħażin , li tuża oġġett jew okkażżjoni għal skop ieħor . Il- mobajl illum sar jintuża għal kollox kważi barra biex iċċempel . Il- qamħ flok għall- ikel qiegħed jinżera' biex jinħoloq il- bio - fuel . Imma l- bieraħ il- qamħ baqa' fl- ixkora u l- mobajl baqa' mitfi . U la qabadni ġuħ , il- karozza mxiet xorta , u kkomunikajt ma' min ridt xorta . Imma forsi ġimgħa oħra tkun mod ieħor . Għadu kmieni . Is- saqajn taf flok jitgħawwġu jitkaxkru ftit .